**FISA MASURII M9/3A**

**Denumirea măsurii: Sprijin pentru valorificarea produselor si sprijinirea asocierii si cooperarii in teritoriul GAL MVS**

**Codul măsurii: M9 / 3A**

**Tipul măsurii:**

X INVESTIȚII

X SERVICII

* SPRIJIN FORFETAR

**1. Descrierea generală a măsurii**

**Conform analizei SWOT, analizei nevoilor și Acordului de parteneriat, în cadrul acestei măsuri, se acordă sprijin financiar pentru a facilita cooperarea între actorii implicați în dezvoltarea rurală, pentru a-i ajuta să depășească și să aplaneze problemele tipice de natura socio-economică legate de dezvoltarea afacerilor și de asigurarea de servicii în zonele rurale sau provocările legate de mediu. Cooperarea va ajuta la abordarea dezavantajelor legate de nivelul foarte mare de fragmentare din sectorul agricol din România, cu o pondere foarte mare a fermelor mici, și va promova entităţile care colaborează pentru identificarea unor soluţii noi și economii de scară.** **Produsele, practicile și procesele noi reprezintă principalele motoare pentru inovare și pentru diversificarea activităților agricole, precum și pentru îmbunătățirea competitivității economiei rurale. Analiza SWOT evidențiază existența unei lipse reale a factorilor componenți ai “culturii inovatoare” care să stimuleze astfel de rezultate în spațiul rural al României. Această situație generează un efect negativ asupra valorii adăugate și asupra viabilității afacerilor din spațiul rural, și în mod implicit, asupra nivelului de competitivitate al acestora în comparație cu nivelul existent în zona urbană.**

**Obiectivul acestei măsuri este acela de a promova cooperarea între actorii locali, în scopul comercializării produselor agoalimentare prin intermediul lanțurilor scurte de aprovizionare. Măsura nu presupune numai cooperarea dintre fermieri, procesatori, comercianţi alimentari cu amănuntul, restaurante, hoteluri şi alte forme de cazare în mediul rural, ci şi realizarea de parteneriate cu organizații neguvernamentale şi autorităţi publice.**

**• Sprijinul se acordă pentru costuri de cooperare și investiţii tangibile şi/sau intangibile pentru promovarea unor proiecte comune care implică cel puţin două entităţi care cooperează pentru: Crearea/dezvoltarea unui lanţ scurt de aprovizionare/piețe locale (cu produse alimentare), şi/sau**

**• Activităţi de promovare referitoare la crearea/dezvoltarea unui lanţ scurt (sau lanţuri scurte) de aprovizionare (cu produse alimentare) şi la piața locală deservită de acest lanț/aceste lanțuri.**

Măsura propusă corespunde obiectivului general al strategiei prin care se promovează competitivitatea economiei rurale, dezvoltarea echilibrată și durabilă a teritoriului și crearea unui teritoriu omogen, competitiv și inclusiv care să protejeze valorile locale și să valorifice identitatea teritorială, se bazează pe analiza SWOT și pe nevoile identificate în teritoriu (N 1, 2, 3, 4, 7, 8, 10, 11, 12, 13, 14).

Obiective de dezvoltare rurală **c** conform Reg. (UE) nr. 1305/2013, art. 4, și indirect a;

Obiectivul specific al măsurii : **OS1, OS2, OS3, OS5 și OS6**.

Măsura contribuie la **Prioritatea 3**, prevăzută la art. 5, Reg. (UE) nr. 1305/2013, și indirect la **Prioritatea P1, P2 și P6;**

Priorități specifice SDL: Prioritățile specifice **1.1, 1.2, 1.3, 2.1, 2.2, 3 și 6.1;**

Măsura corespunde obiectivelor art. 35 din Reg. (UE) nr. 1305/2013.

Măsura contribuie la Domeniul de intervenție **3A**, conform art. 5, Reg. (UE) nr. 1305/2013.

Măsura contribuie la obiectivele transversale ale Reg. (UE) nr. 1305/2013: inovare, protecția mediului, în conformitate cu art. 5, Reg. (UE) nr. 1305/2013.

Măsura este complementară cu măsurile : M1/2A, M2/2A, M3/2B, M5/3A, M6/3A

Măsura este sinergică cu măsura M8/6B întrucât contribuie la crearea de locuri de muncă, îmbunătățirea calitații vieții populației din teritoriul MVS și creșterea atractivității satelor.

**2. Valoarea adăugată a măsurii**

Măsura contribuie la stimularea inițiativelor rurale în domeniul agricol în scopul creșterii calității vieții locuitorilor din teritoriul GAL-MVS, creșterea capacității economice și încurajarea parteneriatelor.

Măsura încurajează dezvoltarea economică, creșterea valorii adăugate a produselor prin încurajarea membrilor parteneriatelor să se autorizeze ca producători bio, contribuind prin aceasta la aplicarea schemelor de calitate, promovarea și desfacerea produselor pe piețele locale.

GAL-MVS încurajează înființarea parteneriatelor care să polarizeze toate resursele din teritoriul GAL pe motiv că bugetul proiectului este extrem de redus, pe de o parte, iar, pe de altă parte, încurajăm constituirea parteneriatelor, competitive,eficiente, cu resurse.

**3. Trimiteri la acte legislative**

**Legislația UE Regulamentul (UE) nr. 1303/2013** de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului;

**R (UE) nr. 480/2014** de completare a R (UE) nr. 1303/2013

**R (UE) nr. 808/2014** de stabilire a normelor de aplicare a R (UE) nr. 1305/2013

**Regulamentul (UE) nr. 1407/2013** privind aplicarea articolelor 107 si 108 din Tratatul privind funcționarea Uniunii Europene ajutoarelor de minimis;

**Legislația Națională:** Ordonanţa de urgenţă a Guvernului nr. 117/2006 privind procedurile naţionale în domeniul ajutorului de stat, aprobată cu modificări şi completări prin Legea nr. 137/2007, şi ale Hotărârii Guvernului nr. 651/2006 privind aprobarea Politicii în domeniul ajutorului de stat pentru perioada 2006-2013. Hotărârea de Guvern nr. 26/2000 cu privire la asociații și fundații, cu completările și modificările ulterioare. Sprijinul public nerambursabil va respecta prevederile R (CE) nr. 1407/2013 cu privire la sprijinul de minimis și nu va depăși 200.000 de euro/beneficiar pe 3 ani fiscali.

**4. Beneficiari direcţi/indirecţi (grup ţintă)**

Solicitanţii eligibili sunt PARTENERIATELE constituite în baza unui ACORD DE COOPERARE din cel puţin un partener din categoriile de mai jos și cel puțin un fermier sau un grup de producători/o cooperativă care își desfășoară activitatea în sectorul agricol.

• Fermieri (persoane fizice și / sau entități cu formă de organizare juridică);

• Microîntreprinderi și întreprinderi mici;

• Organizații neguvernamentale;

• Consilii locale-prin uat-uri

• Unități școlare (inclusiv universitățile de profil), unitățile sanitare, de agrement și de alimentație

publică.

Beneficiarii indirecți ai acestei măsuri sunt membrii comunităților locale prin creșterea calității vieții în teritoriul GAL-MVS.

Masura M9/3A este complementara cu M1/2A, M2/2A, M3/2B, M5/3A, M6/3A intrucat intreaga comunitate este beneficiara a proiectelor de dezvoltare rurala inovative implementate in teritoriul GAL-MVS.

**5.Tip de sprijin**

• rambursare a cheltuielilor eligibile efectuate și plătite efectiv;

• plată în avans, cu condiția constituirii unei garanții bancare corespunzătoare procentului de 100% din valoarea avansului, în conformitate cu articolul 45(4) și articolul 63 din Regulamentul 1305/2014.

**6. Tipuri de acțiuni eligibile și neeligibile**

În cadrul masurii sunt sprijinite cheltuielile prevăzute în planul de marketing/studiu, necesare pentru atingerea obiectivelor propuse, din următoarele categorii:

-Studii/planuri.

-Costurile de funcţionare a cooperării

-Costuri directe ale proiectelor specifice corelate cu planul proiectului, inclusiv costuri de promovare

-Cheltuieli privind costurile generale ale proiectului

Cheltuielile neeligibile sunt:

- cheltuielile cu achiziţionarea de bunuri și echipamente „second hand”;

- cheltuielile aferente certificării produselor de calitate4;

- cheltuieli efectuate înainte de semnarea contractului de finanțare a proiectului cu excepţia costurilor generale definite la art 45, alin 2 litera c) a R (UE) nr. 1305/2013 care pot fi realizate înainte de depunerea cererii de finanțare;

- cheltuieli cu achiziția mijloacelor de transport pentru uz personal și pentru transport persoane;

-construcția sau modernizarea locuinței și sediilor sociale (birourile și alte spații care nu sunt

aferente activității de producție);

- cheltuieli cu investițiile ce fac obiectul dublei finanțări care vizează aceleași costuri eligibile;

- cheltuieli neeligibile în conformitate cu art. 69, alin (3) din R (UE) nr. 1303/2013

**7. Condiții de eligibilitate**

* Solicitantul are sediul în teritoriul GAL-MVS
* Solicitantul trebuie să se încadreze în categoria beneficiarilor eligibili, conform prevederilor legislative naționale, infiintat, înainte de solicitarea sprijinului;
* **Solicitantul va depune un acord de cooperare care face referire la o perioadă de funcționare cel puțin egală cu perioada pentru care se acordă finanțarea;**
* **Pentru proiectele legate de lanțurile scurte de aprovizionare, solicitantul va depune un studiu/plan, privitor la conceptul de proiect privind lanțul scurt de aprovizionare;**
* **Pentru proiectele legate de piețele locale, solicitantul va prezinta un concept de marketing adaptat la piața locală care să cuprindă, dacă este cazul, și o descriere a activităților de promovare propuse.**
* **Proiectul de cooperare propus va fi nou și nu va fi în curs de defășurare sau finalizat;**
* **Dacă este cazul, solicitantul va respecta definițiile cu privire la lanțurile scurte de aprovizionare și piețele locale stabilite în conformitate cu prevederile din articolul 11 din Regulamentul (UE) nr. 807/2014 și descrise în secțiunea Informații specifice operațiunii din fișa măsurii.**

**8. Criterii de selecție**

**Proiectele comune propuse în cadrul acestei sub-măsuri vor fi selectate pe bază de cereri de proiecte. Criteriile de selecție a proiectelor vor urmări următoarele principii:**

**• Principiul reprezentativității cooperării, respectiv numărul de parteneri implicați;**

**• Principiul structurii adecvate de parteneriat, pe baza obiectivului proiectului;**

**• Principiul valorii adăugate (parteneriatele care produc și comercializează produse cu valoare adăugată mare, care participă la scheme de calitate naționale și europene, produse din sistemele agricole HNV etc.);**

**• Principiul “piețelor locale” (i.e. distanță geografică mai mică între punctul de producție și punctul de vânzare).**

**Principiile de selecție vor fi detaliate suplimentar Ghidul solicitantului si în scopul de a asigura tratamentul egal al solicitanților, o mai bună utilizare a resurselor financiare și direcționarea acelor resurse în conformitate cu prioritățile Uniunii în materie de dezvoltare rurală.**

NOTĂ: Modalitatea de punctare a fiecărui criteriu de selecție va fi detaliată în Ghidul Solicitantului pentru această Măsură, în apelurile de selecție aferente fiecărei sesiuni de depunere de proiecte și în fișa de evaluare aferentă măsurii și vor respecta prevederile art. 49 al Reg. (UE) nr. 1305/2013 urmărind să asigure tratamentul egal al solicitanților, o mai bună utilizare a resurselor financiare și direcționarea măsurilor în conformitate cu prioritățile Uniunii în materie de dezvoltare rurală.

**9. Sume (aplicabile) și rata sprijinului**

Pentru costurile de funcționare a cooperării intensitatea sprijinului este de 100%, dar nu vor depăși 20% din valoarea maximă a sprijinului acordat pe proiect depus.

Pentru costurile directe ale proiectelor specifice corelate cu planul proiectului, inclusiv costuri de promovare, intensitatea sprijinului este de 100%

Pentru Cheltuieli de marketing legate de etichetarea si ambalarea produsului, creare/achiziționare marcă înregistrată, cheltuieli pentru protejarea mărcii înregistrate vor respecta intensitatea maximă aferentă submăsurii 4.2 PNDR (70%).

Investiții în construcții aferente activitatii de producție, procesare și/comercializare (modernizare, constructie), echipamente, utilaje necesare implementării proiectului așa cum rezultă din planul proiectului, inclusiv mijloace de transport adecvate activității descrise în proiect; acestea vor respecta intensitatea maximă aferentă submăsurii/submăsurilor PNDR din care fac parte operațiunile.

Parteneriatele pot beneficia de majorarea intensității sprijinului public pentru investiții/ acțiuni/operațiuni eligibile prin alte submăsuri PNDR, cu respectarea Anexei II la Regulamentul UE 1305/2013.

Valoarea maximă a sprijinului este de 20.000 de euro/proiect.

Toate costurile sunt acoperite de această măsură ca o valoare globală.

Dacă proiectele de parteneriat intră în sfera de aplicare a normelor privind ajutoarele de stat (în afara sectorului agricol) sprijinul va fi acordat în conformitate cu Regulamentul privind ajutoarele de minimis nr. 1407/2013 și nu va depăși 200.000 de euro/beneficiar timp de trei ani fiscali.

**10. Indicatori de monitorizare**

|  |  |  |
| --- | --- | --- |
| Domenii de intervenție | Indicator de monitorizare |  |
| 3A | Număr de grupuri/organizatii de producatori/cooperative | 3 |

|  |  |  |
| --- | --- | --- |
| **Indicatori locali** |  |  |
|  | Număr de persoane instruite | 50 |
|  | Număr de sesiuni de instruire livrate | 5 |
|  | Număr de evenimente de informare desfășurate | 3 |
|  | Număr total de parteneriate realizate | 5 |